### Resumé

Lokalplanen skal muliggøre realisering af 1. etape af helhedsplan for Grundet Sonja Hermansen, Vejle. En privat grundejer har anmodet om igangsætning af lokalplan, som muliggør boligbebyggelse i den vestligste del af området.

Arealerne ligger i landzone og dyrkes som landbrugsjord. Lokalplanområdet udvikles med åben-lav boliger på små og store grunde, samt med tæt-lav boliger i en-to etager. Lokalplanen giver mulighed for at etablere jordvolde til afskærmning af støj fra erhvervsområdet mod syd og øst. Dertil giver lokalplanen mulighed for at etablere arealer til vandhåndtering. Jordvolde og vandhåndtering skal have en bearbejdning, så de fremstår som en naturlig del af de fælles friarealer.

### Sagsfremstilling

![Figur 1: Luftfoto med lokalplanens afgrænsning](data:image/jpeg;base64...)

*Figur 1: Kort over lokalplanområdet*

*![Figur 2: Illustreret bebyggelsesplan](data:image/jpeg;base64...)*

*Figur 2: Bebyggelsesplan for lokalplanområdet viser bebyggelse i første etape og markering af fremtidig etape.*

#### Planens historik

Teknisk Udvalg besluttede på mødet 10. december 2019, pkt. nr. 263, at igangsætte udarbejdelse af lokalplan nr. 1282 og tillæg nr. 27 til [adresse] 2017-2029.

Teknisk Udvalg besluttede på mødet 13. august 2024, pkt. nr. 154, at igangsætte udarbejdelse af lokalplan nr. 1282 og tillæg nr. 55 til [adresse] 2021-2033.

#### Lokalplanens indhold

I 2019 blev der udarbejdet en helhedsplan for området mellem Store Grundet i Vejle og Thomas Skov. Området fik kaldenavnet Grundet Sonja Hermansen. I Helhedsplanen er arealet disponeret til byudvikling i form af boliger. I helhedsplanen er der arbejdet med landskabet for at sikre udsigtskiler til/fra [adresse]. I landskabskilerne sikres arealer til vandhåndtering. Helhedsplanen er mod vest og nord afgrænset af en rekreativ ramme. Denne rekreative ramme skaber en afstand til skoven samt til Hornstrup Kirkeby, således landsbyen ikke vokser sammen med det nye boligområde. Formålet med lokalplanen er at skabe et plangrundlag, der afspejler helhedsplanens visioner for en grøn by i landskabet.

Lokalplanen skal gøre det muligt at realisere den del af helhedsplanen, der vedrører adgangsveje, bearbejdning af landskab med vandhåndtering og jordvolde mod syd og vest samt muliggøre den del af boligområdet, der ligger mod vest. Lokalplanen opdeles i delområder, som blandt andet udlægger arealer til boliger i form af parcelhusgrunde, kompaktparceller, rækkehuse, dobbelthuse samt fællesfunktioner i form af daginstitution. Lokalplanområdet er 96,6 ha.

*Boliger*

Der kan etableres ca. 170 boliger med denne lokalplan. Grunde til åben-lav skal have en minimum størrelse på 700 m2. Dertil kan der udstykkes åben-lav boliger som kompaktparceller, her kan grundene udstykkes med en minimumsstørrelse på 400 m2 og maksimum 700 m2. Boligområderne til tæt-lav kan udstykkes med en størrelse på minimum 315 m2. Muligheden for tæt-lav grunde på under 400 m2 gives, idet der etableres store sammenhængende fælles friarealer, og at de fleste tæt-lav grunde grænser direkte op til fælles friarealer.

Boliger kan opføres i 2 etager og med en højde på op til 8,5 meter. Boligerne skal placeres med én af boligens facader parallelt med boligvejen. Boligerne skal udføres med den primære indgang i en facade, der ligger parallelt med boligvejen. Synlige indgange er med til at skabe et imødekommende boligområde, med liv og mulighed for at se hinanden.

For at skabe variation i tæt-lav boliger skal de etableres med forskydninger i facaden og tæt-lav boliger kan etableres med en maksimum sammenhængende længde på 50 meter.

Tæt-lav bebyggelse skal have samme arkitektoniske udtryk inden for samme boligvej. Omvendt skal der skabes variation i den tæt-lave bebyggelse i de forskellige delområder, dvs. at hver boligvej skal have et varieret udtryk. Det kan ske med variation i arkitekturen, materialesammensætning, farver, udformning mv.
Bebyggelsens facader skal opføres i teglsten, ubehandlede, vandskurede eller pudsede. Det er også muligt at anvende ophængt tegl, ophængt skiffer eller træ.
Yannick Poulsen må udføres med tagsten, Jan Winther, forpatineret zink eller tagpap. Ved sadeltage med tagpap skal taget udføres med listedækning.
Bebyggelsen skal følge terrænet, for at bebyggelsens placering fremstår så naturligt som muligt i landskabet. Det betyder, at bebyggelse på kuperede eller skrånende grunde skal placeres og udformes, så niveauforskelle optages i bebyggelsen enten ved forskudte plan, med parterreetage eller i 2 etager. Boliggrundene skal terrænreguleres mindst muligt. Hvor der er behov for at hæve eller sænke terrænet med maksimum +/- 0,5 meter, skal al jordbearbejdning foregå mindst 1 meter fra skel mod nabo, vej og fælles friareal. Ved en skrånende grund, må boliger, om nødvendigt, indrettes med indvendige trin. Nogle af grundene skal placeres i en minimums kote, der fremgår af lokalplanens kortbilag. Dette er for at sikre, at boligernes spildevand kan løbe væk fra grunden via [adresse] ledninger.

*Vej-, sti- og parkeringsforhold*

I forbindelse med udarbejdelse af helhedsplanen og lokalplanen er der gennemført trafikmodelberegninger på [adresse] nord for [adresse]. Med baggrund i disse beregninger, er der arbejdet med, hvorledes man bedst kommer til og fra lokalplanområdet som gående, cyklist, med offentlig transport og i bil. Samtidig har der været et ønske fra borgere på [adresse] og Ludvig Thorsen Grundet, om at der ikke kom bil trafik direkte mellem Grundet Sonja Hermansen og de eksisterende boliger, og derfor er der valgt en løsning hvor trafikken er adskilt. Lokalplanområdet trafikbetjenes fra [adresse] for både gående, cyklister, offentlig transport og biler. Der etableres en forbedret gang- og cykelforbindelse mod Store og Lille Grundet via Store Grundet [adresse] til Grundet Tværvej, og der etableres en busvej fra lokalplanområdet over Store Grundet [adresse] til [adresse].

Der skal etableres vejadgang til lokalplanområdet fra [adresse], hvor der etableres en rundkørsel. Rundkørslen placeres syd for [adresse] og [adresse] forlægges syd om de to boliger [adresse] 9 og 11. Gl. Smedevej skal på sigt vejbetjene den nordligste del af Grundet Sonja Hermansen, som udvikles i en senere etape.
Der etableres en busvej til lokalplanområdet via [adresse], Store Grundet [adresse] og adgangsvejen i lokalplanområdet. For cykler og gående er der også adgang til lokalplanområdet fra [adresse] og Store Grundet [adresse], samt fra [adresse] og [adresse].
Adgangsvejen etableres som en facadeløs vej med afstand til boligerne. Adgangsvejen anlægges med stiudlæg til fodgængere og cyklister. Langs adgangsvejen placeres allétræer på begge sider af vejen. Boligveje udlægges med fortov.

Lokalplanområdets boligområder og friarealer, bindes sammen indbyrdes og med arealer uden for lokalplanområdet med stier.

*Ubebyggede arealer*
Helhedsplanen er udarbejdet således, at der først og fremmest holdes afstand til skovbrynene, Hornstrup Kirkeby samt til støj fra erhverv og veje. Dernæst er der set på, hvorledes der bedst muligt bliver skabt gode og interessante ind- og udkigslinjer til [adresse]. Dertil er der arbejdet med vandhåndtering dels på de friholdte arealer, men også i de eksisterende lavninger, der er i området.

En landskabsarkitekt har udarbejdet en planteplan, som er vedlagt lokalplanen. Planteplanen og plantelisten er tilpasset den beplantning, der er hjemmehørende omkring [adresse].
De ubebyggede arealer mellem boliger og skov etableres med engarealer og enkeltstående træer i form af stilkeg. Mellem boligområder og [adresse] samt virksomheder på [adresse] etableres jordvolde, som skal skærme for støj. Ligesom arealerne mellem boliger og skov, etableres støjvoldes skråninger med en blanding af flere græsser, urter og blomster.
Langs adgangsvejen plantes fuglekirsebær som allétræer på begge sider. Boligvejene får enkeltstående træer i de interne fælles friarealer. Langs kirkestien plantes almindelig akeleje og vejbred. Ved fælles friarealer med eng arealer, opfordres der til, at arealerne vedligeholdes med et eller to årlige høslet. Ved at slå arealerne over en længere periode, fremfor over få dage, vil der hele tiden være blomster og højt græs til gavn for smådyr og insekter.

På arealerne til vandhåndtering plantes hjemmehørende arter, der kan tåle vand og tørke.

De store fælles friarealer vil være præget af den fritvoksende beplantning beskrevet herover. Området skal også i høj grad anvendes til håndtering af regn- og overfladevand. Området er tilgængeligt via stier, der forbinder boligområderne med hinanden og skoven. De store fælles friarealer i delområderne R1 og R2 kan bruges til leg, men der kan kun etableres mindre anlæg med legeredskaber og til boldspil.
I delområde R2 står der flere egetræer ved kirkestien, som skal bevares.
De nære fælles friarealer, som ligger i delområderne B1-B5 kan anvendes til opsætning af legeredskaber og indrettes med arealer til boldspil.

I delområde V1 langs Store Grundet [adresse] på strækningen mellem [adresse] i øst og frem til boligbebyggelsen i vest, skal der være beplantning på begge sider af vejen. Den eksisterende beplantning skal i videst mulig omfang bevares. Den eksisterende beplantning kan vedligeholdes og skal suppleres af nye træer, i takt med gamle træer går ud.

*Andet*
Der er udlagt et areal på ca. 10.000 m2 til en daginstitution.

Der kan opsættes en telemast til mobildækning med en højde på maksimalt 36 meter indenfor lokalplanens område. Alt efter hvor en mast placeres, skal der vises hensyn til Hornstrup Kirkes fjernomgivelser og skoven.

Lokalplanområdet ligger i landzone. Lokalplanen overfører dele af arealerne til byzone. Delområde B6, hvor der ikke kan bygges boliger med denne lokalplan, forbliver i landzone indtil en ny lokalplan overfører arealerne til byzone.

*Særlige planmæssige forhold*
Landbrugspligten skal søges ophævet hos Landbrugsstyrelsen.
Skovbyggelinjen skal søges ophævet hos Styrelsen for Grøn Arealomlægning og Vandmiljø.

Rundkørsel og adgangsvej anlægges af bygherre. Det er muligt, at Vejle Kommune skal overtage driften af adgangsvejen efter etablering, idet den muligvis skal benyttes til busvej.

*Kommuneplantillæg*

Området er omfattet af kommuneplanramme 1.5.B.10, der udlægger området til åben-lav og tæt-lav boligbebyggelse, og 1.5.R.4, der udlægger en mindre del af området til rekreative formål. Der er udarbejdet et tillæg til kommuneplanen, der justerer kommuneplanrammernes afgrænsning mellem bolig- og rekreativt område for den østligste del af lokalplanområdet. Dertil udtages den del af boligramme 1.5.B.10, der ligger mellem [adresse] og [adresse].

*Vurdering af afledte konsekvenser*
Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Helhedsvurderingen viser, at lokalplanen ikke har afledte konsekvenser på de undersøgte forhold.

*Miljøvurdering*

Der er udarbejdet en miljøvurdering af forslag til lokalplan nr. 1282 og kommuneplantillæg nr. 55, Boligområde ved Grundet Sonja Hermansen, Vejle 1. etape, da planerne udlægger et stort nyt areal til boligområde i byzone. I henhold til lov om miljøvurdering af planer og programmer og af konkrete projekter er det vurderet, at lokalplan nr. 1282 og tillæg nr. 55 er omfattet af miljøvurderingslovens bilag 2, 10b. Anlægsarbejder i byzone, herunder opførelse af butikscentre og parkeringsanlæg.

Formålet med miljøvurderingen er at belyse konsekvenserne for miljø, natur, landskab og mennesker.

Miljørapporten vurderer på følgende emner:

* Kirkeomgivelser – [adresse] ligger delvist inden for kirkens fjernomgivelser. Hensyn til kirken sikres gennem bevaring af kirkestien, landskabskilen og indsigtslinjen, hvilket fastholder udsigten til og fra kirken.
* Byudvikling og afgrænsning til det åbne land
  Bygrænsen rykker tættere på [adresse]. For at sikre en harmonisk overgang etableres grønne kiler og en landskabeligt tilpasset støjvold.
* Påvirkning fra eksisterende virksomheder
  En virksomhed sydøst for området genererer støj, hvorfor der opføres en 6 m høj støjvold mod syd og øst for at sikre, at Miljøstyrelsens grænseværdier overholdes.
* Udledning til vandmiljøet og vandhåndtering
  Regnvand afledes til [adresse], som har lav vandføring og er følsom over for store udledninger, samtidig har afstrømning til [adresse] tidligere har forårsaget oversvømmelser i Vejle. Der er derfor i planlægningen sikret forsinkelse af vand, så påvirkningen minimeres, selv ved ekstremregn.

Med de nævnte tiltag vurderes planerne ikke at have en væsentlig negativ miljøpåvirkning.

*Høringsperiode*

Høringsperioden for lokalplanen og tillægget med miljø- og miljøkonsekvensvurderinger fastsættes til otte uger, da miljø- og miljøkonsekvensvurderinger er komplekse og omfattende dokumenter, der har særlig interesse for offentligheden.

*Overtagelsespligt/Frafaldserklæring*
Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Klima og resiliensvurdering

Der er arbejdet med vandhåndtering for at skåne værdifulde åløb og for at skåne bymidten for øgede mængder vand. Vandhåndtering sker blandt andet ved at lave regnvandsbassiner inden regnvandsudledning løber ud i naturlige åer og søer. Britta Jakobsen forholder sig ligeledes til, hvordan bygninger placeres i forhold til terrænhældninger, skybrudhændelser, grundvandsstigninger, lavninger og oversvømmelser via spildevandssystemet.
Lokalplanen tillader alene terrænændringer i forbindelse med udformning af støjvolde og arealer til vandhåndtering. Det bør mindske behovet for flytning af jord ud/ind af området.

Lokalplanen foreskriver områder til åben-lav og tæt-lav boliger. Der gives mulighed for åben-lav boliger på både små og store grunde, hvilket bør resultere i boliger med forskellig størrelse.
Der er kort afstand (cykelafstand) til hverdagsfaciliteter som f.eks. skole, sport, indkøb og børnepasning.
Lokalplanen arbejder med attraktive friarealer. Lokalplanen ændrer landbrugsarealer til et område med boliger og fælles friarealer. Fordi store arealer skal benyttes til vandhåndtering og støjafskærmning, vil det give en oplevelse af store sammenhængende grønne områder. De fælles friarealer placeres således, de hænger sammen med de tilstødende grønne områder.

Lokalplanen arbejder med at skabe et let aflæselig vejhierarki, med gode interne veje der kobler sig godt til den overordnede infrastruktur. Der er arbejdet med trafiksikkerhed i forbindelse med lokalplanens udarbejdelse. På [adresse] prioriteres cyklisme, ved at vejen til bymidten er kortere på cykel end i bil. I lokalplanområdet skabes flere gode og trygge stiforbindelser. Adgangsvejen er udformet med mange kurver, der virker hastighedsdæmpende. Dertil laves sikre krydsninger for bløde trafikanter.

Kommunens forvaltninger, relevante forsyningsselskaber og Haderslev stift har været inddraget i forbindelse med udarbejdelse af helhedsplanen og/eller lokalplanen.

Der er arbejdet med balancering af økonomiske omkostninger, ved at etablere infrastruktur og beplantning, der også har fokus på drift og vedligehold. Forud for lokalplanen, er der udarbejdet en helhedsplan, der indarbejder landskabelige og kulturmæssige forhold. Oplevelsen af Hornstrup kirke som en markant bygning i landskabet sikres. Dette gælder i forhold til udsyn fra og indsigt til [adresse] og i forhold til bebyggelse.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for byrådet, at forslag til lokalplan nr. 1282 og tillæg nr. 55 til Kommuneplan 2021-2033 med tilhørende miljøvurdering vedtages og offentliggøres i 8 uger.

### Beslutning

Anbefalet.